מסע בין כוכבים: הסדרה המקורית
עונות "הסדרה המקורית" > העונה הראשונה (1966–1967)

לאחר שפרק הפיילוט השני של רודנברי, "Where No Man Has Gone Before", קיבל תגובה חיובית יותר מ-NBC, לבסוף שודר הפרק הראשון של "מסע בין כוכבים" – "The Man Trap" – ב-8 בספטמבר 1966, בשעה 20:30. בפרק "Where No Man Has Gone Before" – אשר שודר בסופו של דבר, לאחר שנערך מחדש, כפרק השלישי של הסדרה – נותרה רק דמותו של ספוק מהפיילוט הקודם – "The Cage". בפיילוט השני מופיעים לראשונה ויליאם שאטנר כקפטן קירק, ג'יימס דוהאן כסקוטי המהנדס הראשי, וג'ורג' טאקיי כפיזיקאי (מאוחר יותר – ישמש כהגאי) סולו. דפורסט קלי ונישל ניקולס הצטרפו לצוות של הספינה כקצין הרפואה הראשי ד"ר מקוי וקצינת התקשורת אוהורה בפרק "The Man Trap" – הפרק הראשון מבין פרקי הסדרה אשר שודר בטלוויזיה.
אף על פי שדמותה של מספר אחת לא נשמרה מ-"The Cage", מייג'ל בארט חזרה לתוכנית כדמות חדשה, האחות כריסטין צ'אפל, עם מספר הופעות חוזרות רבות, הראשונה שבהן – בפרק "The Naked Time". גרייס לי וויטני הופיעה בשמונה פרקים כאשת הצוות ג'ניס ראנד, החל מהפרק "The Man Trap". וויטני עזבה את הסדרה לאחר הפרק "The Conscience of the King", אך מאוחר יותר שבה להופעות אורח קטנות בסרטי הקולנוע "מסע בין כוכבים: הסרט", "החיפוש אחר ספוק", "השיבה הביתה" ו"הארץ הלא נודעת", כמו כן – באחד מפרקי הסדרה "מסע בין כוכבים: וויאג'ר".
העונה הראשונה של "מסע בין כוכבים" כוללת 29 פרקים, לרבות פרק בשני חלקים בשם "The Menagerie", הכולל את רוב הקטעים מהפיילוט המקורי, "The Cage". פרקים בולטים אחרים בעונה זו כוללים את "Balance of Terror", שבו נראים לראשונה הרומולאנים; "Space Seed", פרק בו מופיע לראשונה חאן נוניאן סינג ואשר משמש כבסיס לעלילת "מסע בין כוכבים 2: זעמו של חאן"; "Errand of Mercy", שבו הקלינגונים מופיעים לראשונה; וכן פרק עטור שבחי הביקורת וזוכה פרסי הוגו ‏"The City on the Edge of Forever", שבו קירק, ספוק ומקוי נוסעים בזמן אל העבר ב"שומר הנצח".
| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | The Man Trap | מארק דניאלס | ג'ורג' קלייטון ג'ונסון | 8 בספטמבר 1966 |
האנטרפרייז מבקרת את כוכב הלכת M-113 לצורך בדיקה רפואית שגרתית של הצוות הארכאולוגי שבמקום. הצוות מגלה כי אשת הארכאולוג המוצב שם (ידידה ותיקה של ד"ר ליאונרד מק'קוי) הוחלפה על ידי יצור קטלני בעל יכולות לשינוי צורה הניזון מהמלחים שבגוף בני האדם.
| 2 | 2 | Charlie X | לורנס דובקין | די.סי. פונטנה (תסריט) על פי סיפור מאת ג'ין רודנברי | 15 בספטמבר 1966 |
לסיפון האנטרפרייז מגיע נער צעיר בן 17 בשם צ'רלי אוונס המטיל אימה על הצוות עם כוחות על-טבעיים יוצאי דופן.
| 3 | 3 | Where No Man Has Gone Before | ג'יימס גולדסטון | סמואל א. פיפלס | 22 בספטמבר 1966 |
לאחר שהאנטרפרייז מנסה לחצות את "המחסום הגדול" ("Great Barrier") שבקצה הגלקסיה, אנשי הצוות גארי מיטשל וד"ר אליזבת דהנר מפתחים כוחות על-טבעיים שעוצמתם הולכת וגוברת. קירק וספוק חוששים לחייהם של שאר אנשי הצוות.
| 4 | 4 | The Naked Time | מארק דניאלס | ג'ון ד' פ' בלאק | 29 בספטמבר 1966 |
אנשי הצוות נחשפים לזיהום מוזר היוצר תחושת שכרות המורידה את העכבות הרגשיות שלהם. ככל שהזיהום מתפשט ברחבי האנטרפרייז, כך מתפשט גם הטירוף המעמיד את הספינה כולה בסכנה.
| 5 | 5 | The Enemy Within | ליאו פן | ריצ'רד מת'סון | 6 באוקטובר 1966 |
בעודו משוגר בחזרה מכוכב הלכת אלפא 177 לסיפון האנטרפרייז, תאונה בטרנספורטר גורמת לקפטן קירק להתפצל ולהפוך לשני יצורים שונים ונפרדים. על אף שלשניהם מראה זהה, האחד מהם הוא "טוב", חלש וחסר החלטיות, בעוד האחר "רשע", תוקפני יתר על המידה ושתלטני.
| 6 | 6 | Mudd's Women | הארווי הארט | סטיפן קנדל (תסריט) על פי סיפור מאת ג'ין רודנברי | 13 באוקטובר 1966 |
האנטרפרייז רודפת אחרי ספינת חלל ותופסת את בעליו, הארי מאד, נוכל מבוקש שיצא נגדו צו מעצר, הנמצא בחברת שלוש נשים יפות. האנטרפרייז ממשיכה לכוכב לכת על מנת לאסוף משלוח של גבישי דיליתיום אשר נכרה במקום ודרוש לאנטרפרייז לצורך הפעלת מנוע העיוות שלה. להפתעתו של קפטן קירק, מאד מנהל משא ומתן עם הכורים ומבצע איתם סחר חליפין – שלוש הנשים תמורת הדיליתיום.
| 7 | 7 | What Are Little Girls Made Of?‎ | ג'יימס גולדסטון | רוברט בלוך | 20 באוקטובר 1966 |
האנטרפרייז יוצאת לחפש אחר האקסוביולוג המפורסם רוג'ר קורבי, ארוסה של האחות כריסטין צ'אפל. הצוות מגיע אל כוכב הלכת הקפוא אקסו השלישי, שבו גילה קורבי מכונה עתיקה המאפשרת לו לשכפל כל אדם חי לתחליף אנדרואידי. קורבי מתכנן להשתמש במכונה על מנת להפיץ אנדרואידים שבשליטתו ברחבי הפדרציה. הוא מחליף את קפטן קירק בשכפול, בניסיון להשתלט על האנטרפרייז.
| 8 | 8 | Miri | וינסנט מסווטי | אדריאן ספיס | 27 באוקטובר 1966 |
קפטן קירק וצוותו מגיעים אל כוכב לכת שנראה כמו העתק של כדור הארץ, ומגלים כי האוכלוסייה המקומית הושמדה כמעט כולה ממחלה מוזרה, והשורדים היחידים הם ילדים.
| 9 | 9 | Dagger of the Mind | וינסנט מסווטי | שמעון וינסלברג | 3 בנובמבר 1966 |
האנטרפרייז מגיעה אל כוכב לכת המשמש כמושבת עונשין עבור פושעים שאינם שפויים, וקירק, יחד עם אשת צוות נוספת, מגלים כי הרופא הראשי משתמש במכשיר שהורס את המוח האנושי. בפרק זה ספוק מבצע לראשונה בסדרה מיזוג מוחות.
| 10 | 10 | The Corbomite Maneuver | ג'וסף סארגנט | ג'רי סוהל | 10 בנובמבר 1966 |
האנטרפרייז נתקלת בחללית של חייזרים, המעוניינים להמית את כל אנשי הצוות. הספינה נראית כבעלת כוח רב עוצמה, וכאשר מפקדה מסרב לנהל משא-ומתן עם קירק, האחרון נאלץ להשתמש באסטרטגיה לא-שגרתית לצורך הצלת ספינת החלל שלו.
| 11 | 11 | The Menagerie, Part I | מארק דניאלס | ג'ין רודנברי | 17 בנובמבר 1966 |
ספוק חוטף את האנטרפרייז על מנת לקחת את כריסטופר פייק, לשעבר קפטן האנטרפרייז ומפקדו הקודם של ספוק, שכיום הוא נכה משותק בכסא גלגלים, אל כוכב לכת אסור בשם טאלוס IV. לאחר מכן, ספוק דורש לעמוד לדין בבית דין צבאי, בו הוא מתאר כיצד פייק נפל בשבי הטאלוסיאנים מספר שנים קודם לכן (באמצעות צילומים מתוך "The Cage", פרק הפיילוט של הסדרה). כאשר קפטן קירק מגלה שלטאלוסיאנים יש יכולות טלפתיות, הוא מבין שספוק החזיר את פייק אל טאלוס VI על מנת שהטאלוסיאנים יאפשרו לו להמשיך בחייו תחת האשליה הטלפתית שהוא איננו נכה ומשותק. ראו כאן תיאור מפורט יותר של העלילה.
| 12 | 12 | The Menagerie, Part II | רוברט באטלר | ג'ין רודנברי | 24 בנובמבר 1966 |
ספוק חוטף את האנטרפרייז על מנת לקחת את כריסטופר פייק, לשעבר קפטן האנטרפרייז ומפקדו הקודם של ספוק, שכיום הוא נכה משותק בכסא גלגלים, אל כוכב לכת אסור בשם טאלוס IV. לאחר מכן, ספוק דורש לעמוד לדין בבית דין צבאי, בו הוא מתאר כיצד פייק נפל בשבי הטאלוסיאנים מספר שנים קודם לכן (באמצעות צילומים מתוך "The Cage", פרק הפיילוט של הסדרה). כאשר קפטן קירק מגלה שלטאלוסיאנים יש יכולות טלפתיות, הוא מבין שספוק החזיר את פייק אל טאלוס VI על מנת שהטאלוסיאנים יאפשרו לו להמשיך בחייו תחת האשליה הטלפתית שהוא איננו נכה ומשותק. ראו כאן תיאור מפורט יותר של העלילה.
| 13 | 13 | The Conscience of the King | גרד אוזוולד | בארי טריברס | 8 בדצמבר 1966 |
בעת ביקור אצל חבר ותיק, קפטן קירק חושד ששחקן שייקספיריאני עלול להיות למעשה המושל הרצחני לשעבר של טרסוס VI, כוכב הלכת שבו גדל קירק. קירק מזמין את להקת השחקנים אל סיפון האנטרפרייז, אך עד מהרה נעשה ניסיון התנקשות בקירק ובאיש צוות נוסף שהיה עד לרציחות.
| 14 | 14 | Balance of Terror | וינסנט מסווטי | פול שניידר | 15 בדצמבר 1966 |
תוך כדי חקירה של מספר תקיפות של מוצבים הסמוכים לגבול, האנטרפרייז מגלה ספינת חלל אחת של הרומולאנים, בעלת יכולות הלטה. הרומולנים, שמעולם לא נראו קודם לכן על ידי בני אדם, מתגלים כדומים חיצונית אל הוולקנים, מה שגורם לאנשי הצוות להטיל ספק בנאמנותו של ספוק כאשר מתחיל עימות צבאי בין שתי הספינות.
| 15 | 15 | Shore Leave | רוברט ספאר | תאודור סטרג'ן | 29 בדצמבר 1966 |
קפטן קירק מוציא את צוות האנטרפרייז לחופשה על כוכב לכת במערכת דלתא אומיקרון, שאיננו מיושב (לכאורה). כעבור זמן קצר, אנשי הצוות מתחילים לראות מחזות מוזרים, כמו הארנב הלבן ואליס מהסיפור "הרפתקאות אליס בארץ הפלאות", דון חואן וסמוראי חמוש בחרב. כמו כן, קירק רואה (ונלחם) בפיניגן, יריב עבר שלו, מימיו כסטודנט באקדמיה של צי הכוכבים. ספוק מגלה כי נראה כי הכוכב שואב כמות גדולה של אנרגיה ממנועי האנטרפרייז, מה שמציב אותה בסכנה.
| 16 | 16 | The Galileo Seven | רוברט גיסט | אוליבר קרופורד, שמעון וינסלברג (תסריט) על פי סיפור מאת אוליבר קרופורד | 5 בינואר 1967 |
שבעה אנשי צוות, בהם ספוק, מק'קוי וסקוטי, נשלחים על סיפון המעבורת "גלילאו" לחקור את הקוואזר מוראסאקי 312. במהלך טיסתם, המעבורת נאלצת לבצע נחיתת חירום על כוכב לכת, שם אנשי הצוות נאלצים להילחם בתושבים המקומיים המסוכנים. כאשר הצוות מתחיל לבצע תיקונים במעבורת, סקוטי מגלה כי יש להם מעט מאוד דלק, והדרך היחידה שכמות הדלק שלהם תספיק על מנת שהחללית תגיע למסלול כבידתי היא אם משקלה יהיה נמוך יותר באופן משמעותי. ספוק שוקל להשאיר חלק מאנשי הצוות מאחור.
| 17 | 17 | The Squire of Gothos | דון מקדוגל | פול שניידר | 12 בינואר 1967 |
האנטרפרייז מגלה כוכב לכת תועה שנסחף בחלל, מאוכלס על ידי ישות אקסצנטרית בשם טרליין, שמשתמש בכוחו הבלתי-מוגבל לכאורה על מנת להתעלל באנשי הצוות.
| 18 | 18 | Arena | ג'וזף פבני | ג'ין ל. קון (תסריט) על פי סיפור מאת פרדריק בראון | 19 בינואר 1967 |
האנטרפרייז מותקפת על ידי חייזרים, בזמן חקירת השמדת מושבה על ססטוס השלישי. בעודם רודפים אחרי החייזרים אל חלל שטרם נחקר, שתי הספינות נלכדות על ידי המטרונים, גזע של חייזרים רבי עוצמה, שמכריחים את קפטן קירק ואת הקפטן של ספינת החייזרים (שמאוחר יותר מזוהה כמשתייך לגזע הגורן) לדו-קרב: ספינת החלל של הזוכה תשוחרר לחופשי, ואילו ספינת המפסיד תושמד.
| 19 | 19 | Tomorrow Is Yesterday | מיכאל או'הרליהי | די.סי. פונטנה | 26 בינואר 1967 |
האנטרפרייז חוזרת בזמן אל 1969 כתוצאה מתופעת טבע לא מוכרת, ומצילה את קפטן ג'ון כריסטופר, טייס קרב בחיל האוויר של ארצות הברית. אנשי צוות האנטרפרייז מחפשים דרך לשוב אל המאה ה-23, להחזיר את קפטן כריסטופר לבסיסו, וכל זאת מבלי להשפיע על השתלשלות האירועים ההיסטוריים שצפויים להתרחש.
| 20 | 20 | Court Martial | מארק דניאלס | דון מ. מנקביץ' וסטיבן ו. קרבטסוס (תסריט) על פי סיפור מאת דון מ. מנקביץ' | 2 בפברואר 1967 |
קפטן קירק מועמד למשפט צבאי בגין רשלנות, לאחר שאיש צוות נהרג במהלך סופת יונית קשה. קירק טוען כי מעשיו היו תקינים ולא היו צריכים להוביל למותו של הקצין, אך התביעה הצבאית מציגה ראיות חזקות נגדו. אנשי הצוות של האנטרפרייז מנסים להציל את הקפטן שלהם מהרשעה.
| 21 | 21 | The Return of the Archons | ג'וזף פבני | בוריס סובלמן (תסריט) על פי סיפור מאת ג'ין רודנברי | 9 בפברואר 1967 |
האנטרפרייז מגלה כוכב לכת שבו האוכלוסייה המקומית נשלטת על ידי ישות חזקה בשם לנדרו. במהלך חקירתם, קפטן קירק ואנשי הצוות שלו נופלים בשבי ומגלים כי כל אנשי הצוות עלולים "להיטמע" תחת שליטתו של לנדרו.
| 22 | 22 | Space Seed | מארק דניאלס | ג'ין ל. קון וקארי ווילבר (תסריט) על פי סיפור מאת קארי ווילבר | 16 בפברואר 1967 |
האנטרפרייז מגלה ספינת חלל ישנה, "בוטני ביי" שמה (כשם מושבת העונשין שהוקמה על ידי הבריטים באוסטרליה), ובה עשרות נוסעים שנמצאים במצב של הקפאה קריוגנית. קפטן קירק ואנשיו מגלים כי כל הנוסעים עברו הנדסה גנטית, ונמלטו מכדור הארץ בשנות התשעים של המאה ה-20 על רקע מלחמת העולם השלישית. הנוסעים, ובראשם פושע המלחמה חאן נוניאן סינג (בגילומו של ריקרדו מונטלבן), משתלטים על האנטרפרייז ומנסים להשמידה. בעזרת אנשי הצוות שלו, קירק מצליח להשתלט בחזרה על ספינתו, והוא מחליט להגלות את חאן ואנשיו אל פני כוכב לכת לא מיושב, בשם סטי אלפא V.‏ הערה: פרק זה שימש סיפור רקע לעלילת סרט הקולנוע "מסע בין כוכבים 2: זעמו של חאן" משנת 1982, בו שב מונטלבן לגלם את דמותו של חאן.
| 23 | 23 | A Taste of Armageddon | ג'וזף פבני | רוברט המנר וג'ין ל. קון (תסריט) על פי סיפור מאת רוברט המנר | 23 בפברואר 1967 |
קפטן קירק ואנשי צוות האנטרפרייז מגיעים אל כוכב הלכת אמיניאר VII, לצורך כינון יחסים דיפלומטיים. הם מגלים כי האוכלוסייה המקומית נמצאת במצב של מלחמה עם תושבי כוכב לכת סמוך מזה כ-500 שנה, אולם המלחמה כולה מתבצעת לא באמצעות כלי נשק, אלא באמצעות הדמיית מחשב. אף על פי שהמלחמה כולה מדומה, אזרחים שנמצאים ברשימת המחשב כנפגעים וירטואליים עדיין נדרשים להתייצב בתאים מיוחדים על מנת להיהרג באמת. לאחר שהמחשב קובע כי האנטרפרייז הושמדה כולה בסימולציה של התקפה, קירק נאבק בהחלטה על מנת להציל את חיי כל אנשי הצוות שלו.
| 24 | 24 | This Side of Paradise | ראלף סננסקי | די.סי. פונטנה (תסריט) על פי תסריט מאת ניית'ן באטלר ודי.סי. פונטנה | 2 במרץ 1967 |
אנשי צוות האנטרפרייז מבקרים מושבה של הפדרציה על אומיקרון סטי III, ומתפלאים לגלות שהיא משגשגת, ושכל התושבים בריאים, וזאת למרות חשיפה ממושכת לקרינה קטלנית. אחת מתושבי המקום, ליילה קלומי, חברה ותיקה של ספוק, מראה לאנשי צוות האנטרפרייז פרחים מקומיים, שנראים כגורמים לתחושה של אושר ובריאות מושלמת לכל מי שנחשף לנבגי הפרחים, אך במחיר אובדן העצמאות והמשמעת העצמית שלהם. אפילו ספוק, שהוא וולקני חסר רגשות, מושפע מהפרחים, וכמו יתר אנשי הצוות הוא שוקל לנטוש את האנטרפרייז על מנת להשתקע על פני כוכב הלכת.
| 25 | 25 | The Devil in the Dark | ג'וזף פבני | ג'ין ל. קון | 9 במרץ 1967 |
האנטרפרייז נשלחת אל מושבה של כורים, על מנת לחקור שמועות על יצור מוזר ותת-קרקעי האחראי להשמדת ציוד ולמותם של חמישים כורים. קירק וספוק מגלים שהיצור הוא צורת חיים מבוססת סיליקון המכונה "הורטה", ולאחר שהם מוצאים אותו ספוק מבצע מיזוג מוחות איתו, ומגלה את הסיבה מאחורי ההתקפות הקטלניות של ההורטה.
| 26 | 26 | Errand of Mercy | ג׳ון ניולנד | ג'ין ל. קון | 23 במרץ 1967 |
משא ומתן לשלום בין הפדרציה לבין האימפריה הקלינגונית נכשל. האנטרפרייז נשלחת להגן על כוכב לכת בשם אורגאניה, הסמוך לגבול עם הקלינגונים. קירק וספוק מגיעים אל פני השטח כדי להזהיר את האורגאניים מפני הקלינגונים, אך עד מהרה מגיע למקום צי של ספינות חלל קלינגוניות, שמאלץ את האנטרפרייז לנטוש את קירק וספוק על פני הכוכב, על מנת להזעיק עזרה. התושבים הילידים של הכוכב מביעים התנגדות נחרצת לכל גילוי של אלימות ומגנים על קירק וספוק, אפילו כאשר קור, המושל הקלינגוני החדש, מורה על הוצאות להורג המוניות של העם האורגאני. קירק וספוק מבצעים פשיטה נועזת על מטה הקלינגונים, במטרה לערער את שליטתם באורגאניה. כאשר צי ספינות חלל של הפדרציה מגיע למקום, מלחמה כוללת עומדת לפרוץ.
| 27 | 27 | The Alternative Factor | גרד אוזוולד | דון אינגלס | 30 במרץ 1967 |
בעוד האנטרפרייז מקיפה כוכב לכת שנראה שומם וללא חיים, אנשי הצוות חווים רגע מוזר, שמוגדר על ידי ספוק כ"אי-קיום". לאחר חוויה זו, קפטן קירק מגלה על פני הכוכב אדם בשם לזרוס, שטוען כי התופעה נגרמה על ידי "אויבו", שמאוחר יותר מתגלה להיות גרסה מטורפת שלו שהגיעה מיקום מקביל. הגרסה השפויה של לזרוס מבקשת את עזרתו של קירק להביס את עמיתו.
| 28 | 28 | The City on the Edge of Forever | ג'וזף פבני | הרלן אליסון | 6 באפריל 1967 |
לאחר שנטל בטעות מנת יתר של סם הגורם לו להזיות, ד"ר מקוי נעלם אל תוך שומר הנצח, פורטל זמן שהתגלה לאחרונה על כוכב לכת נידח. קפטן קירק וספוק יוצאים בעקבותיו, אחרי שהם מגלים שהוא איכשהו שינה את ההיסטוריה, ומחק את כל מה שידעו והכירו אי פעם, לרבות האנטרפרייז. הם מגיעים אל ניו יורק בשנות ה-30, ופוגשים את אידית קילר (בגילומה של ג'ואן קולינס), עובדת סוציאלית שנותנת להם מקום לינה. ככל שחולפים הימים, ומקוי אינו נראה בשום מקום, קירק מוצא את עצמו מתאהב בקילר. בד בבד, ספוק מגלה שקילר חייבת למות, כדי לשחזר את ציר הזמן כמו שהכירו אותו. הערות: פרק זה זכה בפרס הוגו לשנת 1968 בעבור מצגת הדרמה הטובה ביותר. בשנת 1997, המגזין TV Guide דירג את הפרק הזה במקום 92 ברשימת 100 הפרקים הטובים ביותר בכל הזמנים. בשנת 2009 הפרק דורג במקום 80.‏
| 29 | 29 | Operation: Annihilate!‎ | הרשל דוהארטי | סטיבן וו. קרבטסוס | 13 באפריל 1967 |
האנטרפרייז מגיעה אל כוכב לכת בשם דנבה, בו מתגורר סם, אחיו של קפטן קירק, יחד עם משפחתו. אנשי הצוות מגלים שכל מיליון תושבי הכוכב הושפעו מחייזרים גדולים דמויי אמבה שתקפו והרגו חלק גדול מהאוכלוסייה האנושית, בהם סם. אחד החייזרים הללו מתחבר לספוק, ומעמיד את חייו בסכנה. מקוי וקירק מנסים למצוא בזמן תרופה, להצלת חייהם של ספוק, פיטר (אחיינו של קירק) ושאר תושבי דנבה. ספוק מתנדב להפוך לשפן ניסיונות בבדיקות הרפואיות של ד"ר מקוי.